## Program pomoćničkog ispita za zanimanje pismoslikar

### NN 5/2004 (15.1.2004.), Program pomoćničkog ispita za zanimanje pismoslikar

# ministarstvo za obrt, malo i srednje poduzetništvo

**201**

Na temelju stavka 4. članka 53. Zakona o obrtu (Narodne
novine, br. 49/03) ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE PISMOSLIKAR

I.

Svrha pomoćničkog ispita je
dokazivanje ispitanika da je stekao vještine i stručno-teorijska znanja,
utvrđena nastavnim planom i programom za zanimanje pismoslikar (Narodne novine,
br. 84/ 97), nužna za obavljanje poslova u tom
zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

1. zaštita na radu i ekološki zahtjevi (poznavanje i primjena);
2. alati, pribor, strojevi i uređaji (uporaba i održavanje);
3. izbor, pripremanje, slaganje i skladištenje materijala;
4. izbor, rukovanje, čuvanje i održavanje u ispravnom stanju alata, uređaja i strojeva;
5. priprema i ličenje podloge;
6. crtanje i izrada nacrta;
7. oblikovanje  i pisanje  pisama, znakova i slikovnih prikaza;
8. oblikovanje i  crtanje skica i nacrta;
9. ispisivanje i bojanje reklamnih površina s materijalima za pokrivanje;
10. ispisivanje i bojanje reklamnih površina s transparentnim materijalima;
11. ispisivanje i bojanje velikih površina;
12. izrada sitotiska;
13. priređivanje ploča za ispisivanje
    i izrezivanje plastičnih slova i znakova;
14. namještanje, ugradnja i izrada električnih elemenata reklamnih postrojenja;
15. montaža osvijetljenih i
    neosvijetljenih reklamnih  postrojenja.

16. priprava podloge i izrada
svih vrsta natpisa na objektima,
lokalima, vozilima i sl.,

17. priprava svih vrsta podloga
i oslikavanje reklamnih površina;

18. priprava svih vrsta podloga
i izrada znakovlja na objektima
i prometnicama.

Ispitanik mora u zadanom roku primjereno
pomoćničkom statusu izraditi uradak i obaviti radnu
probu. Ispitna komisija na temelju
dolje navedenih uradaka i radnih
proba zadaje ispitaniku jedan do tri uratka i jednu
do tri radne probe. Ispitna
komisija može i samostalno predložiti
uratke i radne probe koje će zadati
ispitaniku.

### POMOĆNIČKI URADAK

|  |  |
| --- | --- |
| Vrsta uratka | Opis uratka |
| Priprema podloga | Kandidat mora znati temeljito pripremiti mineralne, drvene, metalne i umjetne podloge u svim fazama izrade - čišćenja, mjerenja, rezanja, impregniranja i stavljanja završnog naliča. Treba upotrijebiti  odgovarajuću boju provjerene kvalitete i  kompatibilnosti s podlogama, uz točan proračun potrebne količine |
| Izrada različitih vrsta natpisa | Kandidat mora znati odabrati alate, strojeve, pribor i uređaje za izradu natpisa na pripremljenoj podlozi te mora znati odrediti potreban materijal. Prema odabranom predlošku ili samostalno dizajniranoj skici, treba izraditi natpis odgovarajućim radnim postupcima, pridržavajući se osnovnih likovnih i dizajnerskih zakonitosti |
| Izrada reklame | Kandidat mora znati odabrati potreban alat, pribor, uređaje za izradu reklama i odrediti potreban materijal. Prema zahtjevima reklamnog zadatka, treba odrediti postupke izrade reklame zatim izraditi reklamu |
| Izvedba panoa | Kandidat mora znati odabrati alate, uređaje i pribor za izradu panoa te odrediti  potrebne materijale za izradu  panoa. Ovisno o vrsti panoa, treba odrediti postupke izrade te zatim izraditi pano |
| Izvedba natpisa u tehnici sitotiska | Kandidat mora znati odabrati alate, strojeve, uređaje i materijale za sitotisak, odrediti tehniku tiskanja i izraditi natpise postupcima ručnoga ili strojnog sitotiska |
| Izvedba natpisa i reklamnih slika  pomoću računala | Kandidat mora znati izraditi natpise i reklamne slike na računalu uz upotrebu odgovarajućih aplikacija |

RADNA PROBA

|  |  |
| --- | --- |
| Vrsta radne probe | Opis radne probe |
| Priprema zidnih površina za izvedbu natpisa uz provjeru ispravnosti alata, pribora, strojeva i potrebnog materijala | Kandidat mora znati pripremiti zidnu površinu interijera i eksterijera za izvedbu natpisa, provjeriti ispravnosti potrebnog alata, pribora i strojeva za izradu naliča na zidanoj podlozi te odrediti potrebnu količinu boje |
| Priprema metalnih, drvenih, umjetnih i organskih podloga za izvedbu natpisa uz provjeru ispravnosti alata, pribora, strojeva i potrebnog materijala | Kandidat mora znati pripremiti metalne, drvene, umjetne ili organske podloge za izvedbu natpisa, odabrati potreban alat, pribor i strojeve, provjeriti njihovu ispravnost te odrediti potrebnu količinu materijala |
| Ručno izrezivanje slova i šablona u određenom materijalu | Kandidat mora znati ručno izrezivati slova i šablone u odgovarajućem materijalu |
| Izvođenje postupaka šabloniziranja | Kandidat mora znati, primjenjujući različite uređaje i šablone uz uporabu odgovarajućih boja, izvesti postupke šabloniziranja |
| Probe u sitotisku | Kandidat mora znati, primjenjujući određene postupke, izvesti tehnološke probe u sitotisku, probe s različitim vrstama boja, probe otisaka više boja i na više vrsta podloga |

Pri izradi praktične zadaće ispitanik (naučnik) mora se pridržavati
propisanih mjera zaštite na radu i zaštite okoliša te ostalih uvjeta koje
odredi ispitna komisija.

Ispitanik mora ispitnoj komisiji priložiti mapu praktičnog dijela
naukovanja za sve godine obrazovanja iz koje je vidljivo da je uspješno svladao
ovaj dio naukovanja.

IV.

Stručno-teorijski dio ispita obuhvaća teorijska znanja
nužna za obavljanje praktičnih postupaka u zanimanju koja su propisana
nastavnim planom i programom za teorijski dio naukovanja.

NASTAVNI
PREDMET

#### Tehnologija zanimanja s vježbama

1. Podloge za izradu natpisa i materijal
2. Oblikovanje i crtanje s osnovnim bojanjem
3. Prostoručno crtanje
4. Ličilačke boje i tehnike
5. Materijali
6. Pismo
7. Ukrasna tehnika

#### Stručni račun

1. Matematičke i računske osnove
2. Izračunavanje plaća
3. Izračunavanje materijala
4. Izračunavanje troškova
5. Izračunavanje kamata

OCJENJIVAČKI
LIST

**I.  PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Priprema radnog mjesta i red  u radionicama | 0 – 10 |
| Pravilan izbor alata, pribora, strojeva i materijala | 0 – 10 |
| Izbor radnih postupaka | 0 – 10 |
| Izvođenje postupaka  izrade zadanog uratka | 0 – 30 |
| Način rukovanja ručnim alatima i priborom | 0 – 15 |
| Način rukovanja strojevima i uređajima | 0 – 15 |
| Brzina i spretnost te vrijeme izrade uratka | 0 – 10 |
| Racionalnost u trošenju materijala i energije | 0 – 10 |
| Korištenje tehničko-tehnološke dokumentacije | 0 – 10 |
| Mjere zaštite na radu | 0 – 10 |
| Završni izgled uratka | 0 –10 |
| UKUPNO BODOVA | 140 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

**II.  STRUČNO-TEORIJSKI DIO**

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova, upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-61  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-201